wickkiey/tamil-wikipedia-chunked huggingface dataset:
# புக்கராயசமுத்திரம்

**புக்கராயசமுத்திரம்** *(Bukkarayasamudram)* என்பது இந்தியாவின் ஆந்திரப் பிரதேச மாநிலத்திலுள்ள அனந்தபூர் மாவட்டத்தில் இருக்கும் ஒரு கிராமம் ஆகும். முதலாம் புக்கராயரின் பெயர் இக்கிராமத்திற்கு வைக்கப்பட்டுள்ளது.
# புக்கராயசமுத்திரம்

## புவியியல் அமைப்பு

14.694444° வடக்கு 77.638056° கிழக்கு என்ற அடையாள ஆள்கூறுகளில் புக்கராயசமுத்திரம் கிராமம் பரவியுள்ளது.
# புக்கராயசமுத்திரம்

## மக்கள் தொகையியல்

இந்திய நாட்டின் 2011ஆம் ஆண்டு மக்கள் தொகைக் கணக்கெடுப்பின்படி புக்கராயசமுத்திரத்தின் மக்கள்தொகை 22000 ஆக இருந்ததும. மொத்த மக்கள்தொகையில் 11,034 பேர் ஆண்கள் மற்றும் 10,966 பேர் பெண்கள் ஆவர். 1000 ஆண்களுக்கு 994 பெண்கள் என்ற பாலின விகிதம் இங்கு நிலவுகிறது. ஆறுவயதிற்குக் குறைவான சிறுவர்கள் 2,877 பேர் கிராமத்தில் இருந்தனர். இவர்களில் 1487 பேர் சிறுவர்களும் 1,390 பேர் சிறுமிகளும் ஆவர். சிறுவர்களின் பாலின விகிதம் 1000 சிறுவர்களுக்கு 935 சிறுமிகள் என்ற நிலையிலிருந்தது. கல்வியறிவு பெற்றவர்கள் மொத்தமாக 11,824 பேர்; அதாவது 61.83 சதவீதம் பேர். மாநிலத்தின் கல்வியறிவு சதவீதமான 67.41 என்பதைவிட புக்கராயசமுத்திரத்தின் கிராமத்தின் கல்வியறிவு சதவீதம் அதிகமாகும்
# டேனியக் கோட்டை

**தானிசுக் கோட்டை** அல்லது **தான்சுபோர்க் கோட்டை** என அழைக்கப்படும் **டேனியக் கோட்டை** (*Fort Dansborg* உள்ளூரில் *Danish Fort*) என்பது தமிழகத்தின், மயிலாடுதுறை மாவட்டத்தில் உள்ள தரங்கம்பாடியில், வங்கக் கடலை ஒட்டியுள்ள டென்மார்க்காரர்களின் ஒரு கோட்டையாகும்.  
இக்கோட்டை தஞ்சை அரசரான, இரகுநாத நாயக்கருடன் டேனிஷ் அதிகாரியான ஓவ் கிட் என்பவரால் ஒப்பந்தம் செய்ய்யப்பட்டு பொ.ஊ. 1620 இல் கட்டப்பட்டது. இந்தக் கோட்டையே டேனிஷ்காரர்களின் கோட்டைகளில் இரண்டாவது பெரிய கோட்டையாகும். இக்கோட்டை தரங்கம்பாடியோடு 1845 ஆண்டில் பிரித்தானியருக்கு விற்கப்பட்டது, அதன் பிறகு இந்த ஊரும் இக்கோட்டையும் தம் சிறப்பை இழந்தன. இந்தியா விடுதலையான 1947-க்கு பின்னர் இக்கோட்டை, தமிழக அரசால் ஆய்வு மாளிகையாக 1978 வரை பயன்படுத்தப்பட்டது. அதன்பிறகு தமிழக தொல்லியல் துறையின் கட்டு்ப்பாட்டில் இருந்து வருகிறது. தற்போது அகழ் வைப்பகம் என்னும் அருங்காட்சியகம் செயல்பட்டு வருகிறது. இந்த அருங்காட்சியகத்தில் இந்த டேனிஷ் கோட்டை சார்ந்த பொருட்களும், டேனிஷ் காசுகள், டேனிஷ் தமிழ் பத்திரங்கள் போன்றவையும் காட்சிக்கு வைக்கப்பட்டுள்ளன. கோட்டை அண்மைக் காலத்தில், இருமுறை புதுப்பிக்கப்பட்டுள்ளது. 2001 இல் டேனிஷ் மன்னர் குடும்பத்தின் உதவியுடன் மாநில தொல்லியல்துறை பராமரிப்புப் பணிகளை மேற்கொண்டது. அடுத்து 2011இல் தமிழக சுற்றுலாத் துறை மூலம் புதுப்பிக்கப்பட்டது. இந்தப் பகுதியில் இக்கோட்டை முக்கிய சுற்றுலாத் தலங்களில் ஒன்றாக இருக்கிறது.
# டேனியக் கோட்டை

## வரலாறு

சோழமண்டலக் கடற்கரை என்பது பன்னாட்டு வணிகப் பகுதியாக பொ.ஊ.மு. 3ஆவது நூற்றாண்டிலிருந்து விளங்கியது. ஐரோப்பிய காலனிய அரசுகளான பிரித்தானியர், பிரஞ்சியர், டச்சு, போர்த்துகீசியர் போன்றோரால் பொ.ஊ. 17 ஆம் நூற்றாண்டின் முற்பகுதியின் போது, இந்தியாவுடன் வணிகம் செய்ய கடல்சார் வர்த்தக நிறுவனங்கள் நிறுவப்பட்டன. டேனிஷ் கிழக்கு இந்தியக் கம்பெனி டென்மார்க் தலைநகர் கோபன்ஹேகனில் 1616 இல் நிறுவப்பட்டு, அட்மிரல் ஓவ்கிட் (பொ.ஊ. 1594-1660) என்பவர் அனுப்பப்பட்டார். ஓவ்கிட் தஞ்சாவூர் ஆட்சியாளரான, இரகுநாத நாயக்கருடன் (1600–1634) 1620 ஆம் ஆண்டில் போர்த்துகீசியரின் எதிர்ப்பு இருந்தபோதிலும், ஒப்பந்தம் மேற்கொண்டார். அதன்படி மொத்தம் 8 கி.மீ க்கு (5.0 மைல்) 4 கி.மீ (2.5 மைல்) பரப்பளவு இடத்தை ஆண்டு வாடகை ரூ 3111 என்ற ஒப்பந்தத்தின்படி தரங்கம்பாடியின் அண்டைக் கிராமங்களில் இருந்து வரி வசூலிப்பதில் டேனிஸ் அனுமதி பெற்றது. இந்த ஒப்பந்தம் ஒரு தங்க இலையில் போடப்பட்டது. இந்தக் கையெழுத்துப் பிரதி கோபன்ஹேகனில் உள்ள டேனிஷ் அரச காப்பகத்தில் பராமரிக்கப்பட்டு வருகிறது.  
டேனிஷ் கோட்டைகளில் இரண்டாவது பெரிய கோட்டை இதுவே ஆகும். முதல் கோட்டை யாது என்றால் அது ஷேக்ஸ்பியருக்கு ஹேம்லட் எழுத உத்வேகம் அளித்த க்ரோன்போர்க் கோட்டையாகும். இக்கோட்டை உள்ளூர் தொழிலாளர்கள் உதவியுடன் டேனிஷ் பாணியில் ஓவ்கிட்டால் கட்டப்பட்டது. கோட்டையை ஒட்டிய தரைத்தளம் கிடங்காகவும், படையினரின் ஒய்வறையாகவும் பயன்படுத்தப்பட்டது. அடுத்த தளம் ஆளுநர் மற்றும் மத குருக்கள் போன்றோர் வசிக்குமிடமாக இருந்தது. டேனிஷ் கோட்டை 17 ஆம் நூற்றாண்டின் முற்பகுதியில் டேனிஷ்காரா்களின் மையமாக இருந்தது. முதலில் இப்பகுதி ஒரு மீன்பிடி கிராமமாக இருந்தது. கோட்டை கட்டியபிறகு இங்கிருந்து பருத்தி, ஜவுளி போன்றவற்றை ஏற்றுமதி செய்யும் முதன்மை வாணிகத் துறைமுகமாக ஆனது. 18ஆம் நூற்றாண்டின் மத்தியில் இந்நகரத்தின் வர்த்தகரீதியான முக்கியத்துவம் குறைந்து, வங்காளத்தின் சிறீராம்பூர் ஜவுளி உற்பத்தி மையமாக ஆனது. என்றாலும் தரங்கம்பாடியிலேயே காலனியின் தலைமையகம் இருந்து வந்தது. 1845இல் இந்த நகரமும், கோட்டையும் பிரித்தானியருக்கு விற்கப்பட்டது. இதன்பிறகு தரங்கம்பாடியும் அதன் கோட்டையும் தன் வணிக முக்கியத்துவத்தை இழந்தன.
# டேனியக் கோட்டை

## கட்டடக்கலை

டேனிஷ் கோட்டை தரங்கம்பாடியின் தென்பகுதியில் அமைந்துள்ளது. மாநில தலைநகரான சென்னையில் இருந்து 283 கி.மீ. (176 மைல்) தொலைவில் உள்ளது. இக்கோட்டை டேனிஷ் பாணியில், பெரிய அரங்குகள், கட்டமைப்புகள், உயர் கூரைகள் கொண்டு கட்டப்பட்டுள்ளது. கோட்டையின் இரண்டாவது மாடியில் பாதுகாவலர் அறைத் தொகுதிகள் உள்ளன. மாடிப் படிக்கட்டுகள் செங்கற்களால் கட்டப்பட்டுள்ளன. கோட்டையின் மையப் பகுதியில் நான்கு ஒட்டகத் திமில் வடிவ குவிமாடங்கள் உள்ளன. மண்டபத்தின் மையத் தூண்தான் குவிமாடங்களின் முழு எடையையும் தாங்குகிறது. இந்த இராச வீதியின் குறிப்பிடத்தக்க கட்டடங்கள் சில அவை கேட் ஹவுஸ், முகில்ட்ரூப் மாளிகை, போர்ட் மாஸ்டர் பங்களா, ரிகிலிங் மாளிகை போன்றவை ஆகும்.
# டேனியக் கோட்டை

## அண்மைக்கால சீரமைப்புகள்

2001 இல் தமிழக தொல்லியல் துறை மற்றும் டேனிஷ் அரச குடும்பத்தின் உதவியுடன் தரங்கம்பாடி சங்கம் அமைக்கப்பட்டது. இதன் மூலம் கோட்டையின் தென் இறுதியில் உள்ள பகுதி அதன் பழமைத் தன்மை மாறாமல் மறுகட்டுமானம் செய்யப்பட்டது. அதன் அசல் கட்டுமானத்தில் பயன்படுத்தப்பட்டது போன்ற செங்கல், கருங்கல் போன்ற பொருள்களைக் கொண்டு சீரமைப்புப் பணிகளை உள்ளூர் கைவினைஞர்கள் மற்றும் டேனிஷ் தொண்டர்கள், டேனிஷ் மற்றும் இந்திய நிபுணர்களின் பங்களிப்புடன், பணிகள் 2005 இல் முடிக்கப்பட்டன. 2001 ஆம் ஆண்டு இந்திய தொல்லியல் துறையின் வேதியியலாளர்களால் மன்னர் இரகுநாத நாயக்கரின் உருவப்படம், தரங்கம்பாடி தளத்தின் வரைபடம், மட்பாண்டங்கள், டேனிஷ் மன்னரான நான்காம் கிரிடின் உருவப்படம் போன்றவை மறுபடியும் அமைக்கப்பட்டன.  
2011 ஆண்டு தமிழ்நாடு சுற்றுலா வளர்ச்சித் துறையின் சார்பில் "தரங்கம்பாடி வளர்ச்சி திட்டம்" என்ற ஒரு திட்டம் தொடங்கப்பட்டது. திட்ட மதிப்பீட்டு ரூ 3730800 (அமெரிக்க $ 55,000) மேலும் கோட்டையையும், அதை சுற்றிய பகுதிகள் சிறிது சிறிதாகப் மறு உருவாக்கம் செய்ய திட்டமிடப்பட்டன. திட்டத்தின் முதல் கட்டமாகவும் அதன் ஒரு பகுதியாகவும், பாதைகளில் கற்பாளங்கள் பாவப்பட்டு, கோட்டையைச் சுற்றிய பாதைகளில் வார்ப்பிரும்பிலான அலங்கார தெரு விளக்குகள் நிறுவப்பட்டன. இந்தப் பாதைகளில் கற்பாலங்கள் மொத்தம் சுமார் 350 மீ (1,150 அடி) நீளத்திற்கு போடப்பட்டது. மேலும் பொற்கொல்லர் தெருவில் 100 மீ (330 அடி) நீளத்திற்கு கற்கள் போடப்பட்டது. முதல் கட்ட பணிகள் சுமார் ரூ 2430000 (அமெரிக்க $ 36,000) செலவில் செய்து முடிக்கப்பட்டன. இரண்டாம் கட்டமாக தரங்கப்பாடி வளைவில் இருந்து ஆற்றிற்கு செல்லும் பாதையில் ரூ 1300000 (அமெரிக்க $ 19,000) செலவில் கற்கள் போடப்பட்டது. சுற்றுப்புறச் சூழல் பாதுகாப்பு நடவடிக்கையாக, கோட்டையை சுற்றிய பகுதிகளில் கனரக வாகனங்களின் இயக்கத்திற்கு கட்டுப்பாடு செய்யப்பட்டது.
# டேனியக் கோட்டை

## இதையும் காண்க

- டேனிஷ் ஆளுநர் மாளிகை, தரங்கம்பாடி
- கடல்சார் அருங்காட்சியகம், தரங்கம்பாடி
# நர்மதாபுரம் மாவட்டம்

**நர்மதாபுரம் மாவட்டம்** (பழைய பெயர்:*ஹோசங்காபாத் மாவட்டம்*) மத்திய இந்தியாவின் மத்தியப் பிரதேச மாநிலத்தின் ஐம்பத்து ஒன்று மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிட நகரம் **நர்மதாபுரம்** ஆகும். இது நர்மதாபுரம் கோட்டத்தில் அமைந்துள்ளது. இடார்சி தொடருந்து சந்திப்பு நிலையம், நர்மதாபுரம் நகரத்திலிருந்து 18 கி மீ தொலைவில் அமைந்துள்ளது.
# நர்மதாபுரம் மாவட்டம்

## மாவட்டம் மற்றும் தலைமையிடம் பெயர் மாற்றம்

மத்திய பிரதேச அரசு ஹோசங்காபாத் மாவட்டம் மற்றும் ஹோசங்காபாத் நகரத்தின் பெயர்களை நர்மதாபுரம் மாவட்டம் என்றும், நர்மதாபுரம் என்று மாற்றியதற்கு பிப்ரவரி 2022ல் இந்திய அரசு ஒப்புதல் வழங்கியது.
# நர்மதாபுரம் மாவட்டம்

## அமைவிடம்

6,703 சதுர கிலோ மீட்டர் பரப்பளவு கொண்ட நர்மதாபுரம் மாவட்டத்தின் வடகிழக்கில் ராய்சென் மாவட்டம், கிழக்கில் நர்சிங்பூர் மாவட்டம், தென்கிழக்கில் சிந்த்வாரா மாவட்டம் , தெற்கில் பேதுல் மாவட்டம்], தென்மேற்கில் ஹர்தா மாவட்டம், வடமேற்கில் செஹோர் மாவட்டம் எல்லைகளாக அமைந்துள்ளது.
# நர்மதாபுரம் மாவட்டம்

## புவியியல்

நர்மதை ஆற்றுச் சமவெளியில் அமைந்த இம்மாவட்டத்தின் வடக்கு எல்லையாக நர்மதை ஆறு உள்ளது. இம்மாவட்டத்தின் தெற்கில் சாத்பூரா மலைத் தொடர் அமைந்துள்ளது.
# நர்மதாபுரம் மாவட்டம்

## மக்கள் தொகையியல்

2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 1,241,350 ஆக உள்ளது. கிராமப்புறங்களில் 68.58% மக்களும்; நகரப்புறங்களில் 31.42% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 14.49% ஆக உயர்ந்துள்ளது. மக்கள் தொகையில் 648,725 ஆண்களும் மற்றும் 592,625 பெண்களும் உள்ளனர். பாலின விகிதம் ஆயிரம் ஆண்களுக்கு 914 914 பெண்கள் வீதம் உள்ளனர். 6,703 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 185 மக்கள் வாழ்கின்றனர். இம்மாவட்டத்தின் சராசரி படிப்பறிவு 75.29 % ஆகவும், ஆண்களின் படிப்பறிவு 83.35 % ஆகவும், பெண்களின் படிப்பறிவு 66.45 % ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 164,602 ஆக உள்ளது.
# நர்மதாபுரம் மாவட்டம்

## மக்கள் தொகையியல்

### சமயம்

இம்மாவட்டத்தில் இந்து சமயத்தவரின் மக்கள் தொகை 1,175,203 (94.67 %) ஆகவும், இசுலாமிய சமய மக்கள் தொகை 52,269 (4.21 %) ஆகவும், கிறித்தவ, சீக்கிய, சமண, பௌத்த சமய மக்கள் தொகை கணிசமாக உள்ளது.
# நர்மதாபுரம் மாவட்டம்

## மக்கள் தொகையியல்

### மொழிகள்

மத்தியப் பிரதேச மாநிலத்தின் ஆட்சி மொழியான இந்தி மொழியுடன், உருது மற்றும் வட்டார பழங்குடியின மொழிகளும் இம்மாவட்டத்தில் பேசப்படுகிறது.
# நர்மதாபுரம் மாவட்டம்

## பொருளாதாரம்

### வேளாண்மை

இம்மாவட்டம் வேளாண் பொருளாதரத்தை அடிப்படையாகக் கொண்டது. கோதுமை, நெல், கரும்பு, சோளம், பருப்பு வகைகள் அதிக அளவில் பயிரிடப்படுகிறது.
# நர்மதாபுரம் மாவட்டம்

## பொருளாதாரம்

### தொழிற்சாலைகள்

எண்ணெய் பிழிதல், சர்க்கரை ஆலைகள், மரத்தளவாடத் தொழிற்சாலைகள் அதிகம் கொண்டது.
இடார்சி நகரம் இம்மாவட்டத்தின் பெரும் வணிகச் சந்தையாக உள்ளது.
இந்திய பாதுகாப்பு அச்சகம் மற்றும் நாணயங்கள் உற்பத்திக் கழகம் ஹோசங்காபாத் நகரத்தில் செயல்படுகிறது. மேலும் இராணுவ தளவாடத் தொழிற்சாலை இடார்சி நகரத்தில் உள்ளது.
# நர்மதாபுரம் மாவட்டம்

## போக்குவரத்து வசதிகள்

### சாலை

தேசிய நெடுஞ்சாலை எண் 69 மற்றும் மாநில நெடுஞ்சாலை எண்கள் 15, 19, 19A மற்றும் 22 நாட்டின் பிற பகுதிகளுடன் சாலை வழியாக இணைக்கிறது.
# நர்மதாபுரம் மாவட்டம்

## போக்குவரத்து வசதிகள்

### தொடருந்து

இடார்சி தொடருந்து சந்திப்பு நிலையம் நாட்டின் அனைத்து நகரங்களையும் இணைக்கும் வகையில் இருப்புப்பாதைகள் உள்ளது. இடார்சி இம்மாவட்டத்தின் மிகப்பெரிய தொடருந்து நிலையம் ஆகும். இடார்சி தொடருந்து சந்திப்பு நிலையத்திலிருந்து நாள் ஒன்றுக்கு 250 தொடருந்துகள் வந்து செல்கிறது.
# நர்மதாபுரம் மாவட்டம்

## இதனையும் காண்க

- மத்தியப் பிரதேச மாவட்டப் பட்டியல்
# இட்டார்சி தொடருந்து சந்திப்பு நிலையம்

**இடார்சி தொடருந்து சந்திப்பு நிலையம்** (Itarsi Junction) (நிலைய குறியீடு : ET) மத்தியப் பிரதேசம் மாநிலத்தின், ஹோசங்காபாத் மாவட்டத்தின், இடார்சி நகரத்தில் அமைந்துள்ளது.
ஏழு நடைமேடைகள் கொண்ட இடார்சி தொடருந்து சந்திப்பு நிலையத்திலிருந்து நாள் ஒன்றுக்கு 330 தொடருந்துகள் நின்று செல்கிறது.
இடார்சி தொடருந்து நிலையம் இந்திய இரயில்வேயின் மேற்கு மத்திய ரயில்வே மண்டலம், போபால் இரயில்வே கோட்டத்தின் கீழ் அமைந்துள்ளது.
இந்தியாவின் கிழக்கிலிருந்து மேற்கேயும், வடக்கிலிருந்து தெற்கேயும் செல்லும் அனைத்து தொடருந்துகளும் இடார்சி தொடருந்து நிலையத்தில் நின்று செல்கிறது.
# இட்டார்சி தொடருந்து சந்திப்பு நிலையம்

## நின்று செல்லும் வண்டிகள்

- புதுதில்லி (31 தொடருந்துகள்)
- மும்பை (45 தொடருந்துகள் )
- கொல்கத்தா (7 தொடருந்துகள்)
- சென்னை (18 தொடருந்துகள்)
- ஹைதராபாத் (26 தொடருந்துகள்)
- பெங்களூரு (18 தொடருந்துகள்)
- புனே (16 தொடருந்துகள்)
- அகமதாபாத் (12 தொடருந்துகள்)
- திருவனந்தபுரம் (15 தொடருந்துகள்)
- பாட்னா (13 தொடருந்துகள்)
- கான்பூர் (10 தொடருந்துகள்)
- லக்னோ (32 தொடருந்துகள்)
- ஜபல்பூர் (63 தொடருந்துகள்)
- இந்தூர் (11 தொடருந்துகள்)
- போபால் (77 தொடருந்துகள்Click here for details)
- ஜெய்ப்பூர் (14 தொடருந்துகள்)
- மைசூர் (8 தொடருந்துகள்)
- புரி (2 தொடருந்துகள்)
- குவகாத்தி (3 தொடருந்துகள்)
- ராஞ்சி (2 தொடருந்துகள்)
- வாரணாசி (22 தொடருந்துகள் )
- ஜான்சி (52 தொடருந்துகள்)
- கோவா (2 தொடருந்துகள்)
# இட்டார்சி தொடருந்து சந்திப்பு நிலையம்

## முக்கிய விரைவு தொடருந்துகள்

- கிராண்ட் டிரங்க் விரைவு வண்டி
- தமிழ்நாடு விரைவுவண்டி
- சென்னை ராஜதானி விரைவுவண்டி
# இட்டார்சி

**இடார்சி** என்பது இந்தியாவின் மத்தியப் பிரதேசம் மாநிலத்தின் ஹோசங்காபாத் மாவட்டத்தில் அமைந்த ஒரு நகரமாகும். இந்தியாவின் நான்கு திசைகளில் உள்ள நகரங்களை இணைக்கும் இடார்சி தொடருந்து சந்திப்பு நிலையம் இங்கு அமைந்துள்ளது. இடார்சி தொடருந்து சந்திப்பு நிலையத்தில் நாள் ஒன்றுக்கு 300-க்கும் மேற்பட்ட தொடருந்துகள் நின்று செல்வதால் இடார்சி நகரம் முக்கிய வணிகச் சந்தையாக விளங்குகிறது.
# இட்டார்சி

## மக்கள் தொகையியல்

2011-ஆம் ஆண்டு இந்திய மக்கள் தொகை கணக்கெடுப்பின்படி, இடார்சி நகரத்தின் மக்கள்தொகை 114,495 ஆக உள்ளது. மக்கள் தொகையில் ஆண்கள் 52%; பெண்கள் 48% ஆக உள்ளனர். சராசரி படிப்பறிவு 75% ஆகும். அதில் ஆண்களின் படிப்பறிவு 81% ஆகவும்; பெண்களின் படிப்பறிவு 69% ஆகவும் உள்ளது. இடார்சியின் மக்கள் தொகையில் 13 விழுக்காட்டினர் ஆறு வயதிற்குட்பட்ட குழுந்தைகளாக உள்ளனர்.
# இட்டார்சி

## போக்குவரத்து

இந்தியாவின் அனைத்து நகரங்களையும் இணைக்கும் இடார்சி தொடருந்து சந்திப்பு நிலையம் இந்நகரத்தின் போக்குவரத்தை எளிமையாக்குகிறது. நாள் ஒன்றுக்கு 300-க்கும் மேற்பட்ட தொடருந்துகள், இடார்சி தொடருந்து சந்திப்பு நிலையத்தில் நின்று செல்கின்றன.
# பாலின இயக்க ஊக்கி

**பாலின இயக்க ஊக்கி** (*Sex steroids*) அல்லது **பாலக இசைம இயக்க ஊக்கி** (*gonadal steroids*) என்பவை முதுகெலும்பிகளின் ஆண்பால் இயக்குநீர் அல்லது பெண்பால் இயக்குநீர் புரத வாங்கியுடன் வினைபுரியும் இயக்கக இயக்குநீராகும். இவற்றின் தாக்கங்கள் அணுக்கருவ வாங்கிகள் மூலமாக மெதுவான பாலக இசைம அமைப்புகளாலோ சவ்வுசார் வாங்கிகள் மற்றும் சமிக்ஞை கடத்துகைகள் மூலமாக விரைவான பாலக இசைமமல்லாத அமைப்புகளாலோ தூண்டப்படுகின்றன. ***பாலின இயக்குநீர்*** என்பது பெரும்பாலும் *பாலின இயக்க ஊக்கிக்கு* இணையாகவே பயன்படுத்தப்படுகின்றது. பால்வினைசார் வினைகளில் இயக்க ஊக்கியல்லாத இயக்குநீர்களான லூட்டினைசிங் இயக்குநீர், கருமுட்டை தூண்டும் இயக்குநீர், கருவகவூக்கி வெளியிடு இயக்குநீர் போன்றவை முதன்மை பங்கேற்றாலும் வழமையாக இவை பாலின இயக்குநீராகக் கருதப்படுவதில்லை.
# அகன்ற அலகு ஓசனிச்சிட்டு

**அகன்ற அலகு ஓசனிச்சிட்டு** (*broad-billed hummingbird*, *Cynanthus latirostris*) என்பது வட அமெரிக்காவின் நடுத்தர அளவு ஓசனிச்சிட்டு ஆகும். இது 9–10&nbsp; செ.மீ நீளமும், கிட்டத்தட்ட 3-4 கிராம் எடையும் கொண்டதாகும்.
# அகன்ற அலகு ஓசனிச்சிட்டு

## பரம்பல்

இவை தென்கிழக்கு அரிசோனா, தென் மேற்கு நியூ மெக்சிகோ ஆகிய தென்மேற்கு அமெரிக்கப் பகுதியிலும் வடமேற்கு மெக்கிக்கோவின் வட சோனோரா பகுதியிலும் உள்ள வானந்தரம் உட்பட்ட பகுதியிலுள்ள குறுங்காடுகளில் குஞ்சு பொறிக்கின்றன.
# ஊதா நிறக் காது பச்சை ஓசனிச்சிட்டு

**ஊதா நிறக் காது பச்சை ஓசனிச்சிட்டு** (*The green violetear*; *Colibri thalassinus*) என்பது நடுத்தர அளவு, உலோகப் பச்சை நிற ஓசனிச்சிட்டு ஆகும். இது பொதுவாக மெக்சிக்கோ முதல் வட தென் அமெரிக்கா வரையான காட்டுப் பகுதிகளில் காணப்படுகின்றன.
# ஊதா நிறக் காது பச்சை ஓசனிச்சிட்டு

### ஒலி

தனியான ஆண் ஒவ்வொரு நாளும் தன்னுடைய பகுதியில் இருந்து உயரமாக இருந்து ஒலி எழுப்பும். தெளிவான இவற்றின் ஒலி வினாடிக்கு ஒன்று என்ற விகிதத்தில் திரும்பத் திரும்ப ஒலிக்கும்.
# அகன்ற வால் ஓசனிச்சிட்டு

**அகன்ற வால் ஓசனிச்சிட்டு** (*broad-tailed hummingbird*; *Selasphorus platycercus*) என்பது கிட்டத்தட்ட நீளமுடைய, நடுத்தர அளவு ஓசனிச்சிட்டு ஆகும். இது "செலஸ்போரஸ்" பேரினத்தில் உள்ள ஏழு இனங்களில் ஒன்று ஆகும்.  
ஆணும் பெண்ணும் வானவில் வண்ண பச்சை நிறத்தை பின் பக்கத்திலும் தலைப்பகுதியிலும் கொண்டு, வெண்மையான நெஞ்சுப் பகுதியைக் கொண்டிருக்கும். ஆண் பறவை பளபளக்கும் பிரகாசமான இளஞ்சிவப்பு நிறத்தையுடைய கழுத்து அணிகலன் அமைப்பைக் கொண்டு காணப்படும்.
# கார்லதின்னே

**கார்லதின்னே** *(Garladinne)* என்பது இந்தியாவின் ஆந்திரப் பிரதேச மாநிலத்திலுள்ள அனந்தபூர் மாவட்டத்தில் இருக்கும் ஒரு கிராமம் ஆகும்.
# கார்லதின்னே

## புவியியல் அமைப்பு

14.8333° வடக்கு 77.6000° கிழக்கு என்ற அடையாள ஆள்கூறுகளில் புக்கராயசமுத்திரம் கிராமம் பரவியுள்ளது. மேலும் கடல்மட்டத்தில் இருந்து சராசரியாக் 315 மீட்டர்கள் உயரத்தில் இந்நகரம் உள்ளது.
# கார்லதின்னே

## மக்கள் தொகையியல்

இந்திய நாட்டின் 2011 ஆம் ஆண்டு மக்கள் தொகைக் கணக்கெடுப்பின்படி புக்கராயசமுத்திரத்தின் மக்கள் தொகை 7,766 ஆகும். மொத்த மக்கள் தொகையில் 3,947 பேர் ஆண்கள் மற்றும் 13,819 பேர் பெண்கள் ஆவர். 1000 ஆண்களுக்கு 968 பெண்கள் என்ற பாலின விகிதம் இங்கு நிலவுகிறது. ஆறுவயதிற்குக் குறைவான சிறுவர்கள் 889 பேர் கிராமத்தில் இருந்தனர். அவர்களில் 507 பேர் சிறுவர்கள் மற்றும் 382 பேர் சிறுமிகள் ஆவர். சிறுவர்களின் பாலின விகிதம் 1000 சிறுவர்களுக்கு 754 சிறுமிகள் என்ற நிலையில் இருந்தது. கல்வியறிவு பெற்றவர்கள் மொத்தமாக 4,463 பேர் அதாவது 64.9 சதவீதம் பேர் இங்கு வாழ்ந்தனர். மாநிலத்தின் கல்வியறிவு சதவீதமான 67.41% என்பதைவிட கார்லதின்னே கிராமத்தின் கல்வியறிவு சதவீதம் குறைவாகும்.
# வாள் அலகு ஓசனிச்சிட்டு

**வாள் அலகு ஓசனிச்சிட்டு** (*sword-billed hummingbird*, *Ensifera ensifera*) என்பது தென் அமெரிக்காவில் காணப்படும் ஓர் ஓசனிச்சிட்டு இனமாகும். இவை உயர் நில அமைப்பில் (2500 மீட்டருக்கு மேல்) பொலிவியா, கொலொம்பியா, எக்குவடோர், பெரு, வெனிசுவேலா ஆகிய இடங்களில் காணப்படுகின்றன.
# வாள் அலகு ஓசனிச்சிட்டு

## விபரம்

ஓசனிச்சிட்டு பறவைகளில் அதன் உடலைவிட நீளமான அலகைக் கொண்டு காணப்படும் ஒரே பறவை இனமாக இது காணப்படுகின்றது. இதன் மூலம் நீளமான பூவிதழ் உடைய பூக்களில் உணவை உட்கொள்ள இதனால் முடிகிறது. ஆகவே இதனுடைய நாக்கும் நீண்டு காணப்படுகின்றது.
# மாணிக்கம்-புட்பராக ஓசனிச்சிட்டு

**மாணிக்கம்-புட்பராக ஓசனிச்சிட்டு** (*ruby-topaz hummingbird*, *Chrysolampis mosquitus*) என்பது சிறிய அண்டிலிசு பகுதி உட்பட வெப்ப வலய தென் அமெரிக்கா முதல் கொலொம்பியா, வெனிசுவேலா, பிரேசில், வட பொலிவியா, தென் பனாமா ஆகிய இடங்களில் இனப் பெருக்கம் செய்யயும் ஒரு சிறிய பறவை ஆகும்.  
இது *கிரிஸ்சோலம்பிஸ்* பேரினத்தைச் சேர்ந்த ஒரே ஒரு பறவை இனமாகும். இது பருவகால வலசை போதல் தன்மை உடையதாயினும், அதனுடைய நகர்வு சரியாக புரிந்து கொள்ளப்படவில்லை.  
-
-
# உரவகொண்டா

**உரவகொண்டா** *(Uravakonda)* என்பது இந்தியாவின் ஆந்திரப் பிரதேச மாநிலத்திலுள்ள அனந்தபூர் மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும். அனந்தபூர் வருவாய் வட்டத்தின் உரவகொண்டா மண்டலத்தில் இந்நகரம் அமைந்துள்ளது. மேலும் இந்நகரம் ஒரு நகரப்பகுதியின் திரட்சியாகவும் வளர்ந்துவருகிறது. உரவகொண்டா கிராமம் பரவியுள்ளது. மேலும் கடல்மட்டத்தில் இருந்து சராசரியாக் 459 மீட்டர்கள் உயரத்தில் இந்நகரம் உள்ளது.
# உரவகொண்டா

## மக்கள் தொகையியல்

இந்திய நாட்டின் 2011 ஆம் ஆண்டு மக்கள் தொகைக் கணக்கெடுப்பின்படி புக்கராயசமுத்திரத்தின் மக்கள் தொகை 41,865 ஆகும். மொத்த மக்கள் தொகையில் 51% பேர் ஆண்கள் மற்றும் 49% பேர் பெண்கள் ஆவர். உரவகொண்டா நகரத்தின் கல்வியறிவு சதவீதம் 61%. இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். மொத்த மக்கள் தொகையில் ஆண்களில் 71 சதவீதத்தினர் கல்வியறிவு பெற்றவர்களாகவும் பெண்களில் 50 சதவீதம் பேர் கல்வியறிவு பெற்றவர்களாகவும் உள்ளனர். ஆறுவயதிற்குக் குறைவான சிறுவர்கள் 12% அளவில் உள்ளனர். உரவகொண்டாவுக்கு அருகில் குண்டக்கல் என்ற நகரம் இருக்கிறது.
# உரவகொண்டா

## சாலைப்போக்குவரத்து

52 கிலோமீட்டர் தொலைவிலுள்ள மாவட்டத் தலைநகர் அனந்தபூர் மற்றும் 55 கிலோமீட்டர் தொலைவிலுள்ள கர்நாடகாவைச் சேர்ந்த பெல்லாரி மற்றும் குண்டக்கல் ஆகிய நகரங்களுடன் உரவகொண்டா நன்றாக சாலைப் போக்குவரத்தால் இணைக்கப்பட்டுள்ளது.
# வார்ப்புரு:நடப்பு நிகழ்வுகள்/நடப்பு மாதச் செய்திகள் ஏப்ரல் 2016

- ஏப்ரல் 2:
- சிரியாவில் இசுலாமிய அரசு-கட்டுப்பாட்டில் முன்னர் இருந்த பல்மைரா நகரில் சிறுவர்கள், பெண்கள் உள்ளடங்கலாக பலரின் தலைகள் துண்டாடப்பட்ட உடல்களைக் கொண்ட புதைகுழி ஒன்று கண்டுபிடிக்கப்பட்டுள்ளது. (இண்டிபென்டென்ட்)
- வைக்கிங் குடியேற்றப் பகுதி ஒன்றை வட அமெரிக்காவில் நியூஃபவுன்லாந்து மற்றும் லாப்ரடோர் ரோசீ முனை என்ற இடத்தில் தொல்லியலாளர்கள் கண்டுபிடித்தனர். (ஏபிசி)
# செம்பழுப்பு ஓசனிச்சிட்டு

**செம்பழுப்பு ஓசனிச்சிட்டு** (* Rufous hummingbird*; *Selasphorus rufus*) என்பது நீளமும், நேரான அலகும் கொண்ட ஒரு சிறு ஓசனிச்சிட்டு ஆகும். இப்பறவைகள் மிகச்சிறப்பான பறத்தலுக்காக நன்கு அறியப்படுபவை. இவை வலசை போகும்போது தூரம் பறக்க வல்லவை. இது "செலஸ்போரஸ்" பேரினத்தில் உள்ள ஏழு இனங்களில் ஒன்று ஆகும்.
# இருபொட்டாசியம் பாசுபேட்டு

**இருபொட்டாசியம் பாசுபேட்டு** *(Dipotassium phosphate)* என்பது K<sub>2</sub>HPO<sub>4</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இச்சேர்மம் இருபொட்டாசியம் ஐதரசன் ஆர்த்தோபாசுபேட்டு, பொட்டாசியம் பாசுபேட்டு இருகாரம் என்ற பெயர்களாலும் அழைக்கப்படுகிறது. தண்ணீரில் நன்றாகக் கரையக்கூடிய இச்சேர்மத்தை பெரும்பாலும் உரமாக, உணவு சேர்க்கைப் பொருளாக மற்றும் தாங்கல் முகவராகப் பயன்படுத்துகிறார்கள். பாசுபரசு மற்றும் பொட்டாசியம் தனிமங்களுக்கு இது ஒரு பொது மூலப்பொருளாக விளங்குகிறது.  
விகிதவியல் முறையிலான அளவுகளில் பாசுபாரிக் அமிலமும் இருபங்கு அளவிலான பொட்டாசியம் ஐதராக்சைடும் வினைபுரிவதால் இருபொட்டாசியம் பாசுபேட்டு கரைசல் உருவாக்கப்படுகிறது.  
H<sub>3</sub>PO<sub>4</sub> + 2 KOH → K<sub>2</sub>HPO<sub>4</sub> + 2 H<sub>2</sub>O
# இருபொட்டாசியம் பாசுபேட்டு

## பயன்கள்

சாயல் பால் கொழுப்பகற்றிகள், உலர் தூள் பானங்கள், கனிம கூட்டுப்பொருட்கள் மற்றும் உறைமோர் ஆகிஅனவற்றில் இருபொட்டாசியம் பாசுபேட்டு ஒரு உணவுச் சேர்க்கைப் பொருளாகப் பயன்படுகிறது. மேலும் உறைதலைத் தடுக்க பாலல்லாத கொழுப்பகற்றிகளிலும் பயன்படுத்தப்படுகிறது.
# இருபொட்டாசியம் பாசுபேட்டு

## பாதுகாப்பு

உணவுக் கூட்டுப்பொருளாக பயன்படுத்தப்படுவதால் அமெரிக்க உணவு மற்றும் மருந்து நிர்வாகம் இருபொட்டாசியம் பாசுபேட்டு சேர்மத்தை பாதுகாப்பானது என்று வகைபடுத்தியுள்ளது.
# குடேரு

**குடேரு** *(Kudair or Kuderu)* என்பது இந்தியாவின் ஆந்திரப் பிரதேச மாநிலத்திலுள்ள அனந்தபூர் மாவட்டத்தில் இருக்கும் ஒரு கிராமம் மற்றும் மண்டலம் ஆகும். இக்கிராமம் குடேர் என்றும் அழைக்கப்படுகிறது.
# குடேரு

## புவியியல் அமைப்பு

14.7333° வடக்கு 77.4333° கிழக்கு என்ற அடையாள ஆள்கூறுகளில் குடேரு கிராமம் பரவியுள்ளது. மேலும் கடல்மட்டத்தில் இருந்து சராசரியாக் 401 மீட்டர்கள் உயரத்தில் இந்நகரம் உள்ளது.
# கனல் தெறிக்கும் தொண்டை ஓசனிச்சிட்டு

**கனல் தெறிக்கும் தொண்டை ஓசனிச்சிட்டு** (*fiery-throated hummingbird*, *Panterpe insignis*) என்பது கோஸ்ட்டா ரிக்கா மலைகளிலும் மேற்கு பனாமாவிலும் மாத்திரம் குஞ்சு பொறிக்கும் நடுத்தர அளவு ஓசனிச்சிட்டு ஆகும். இது "பந்ரேபே" பேரினத்தைச் சேர்ந்த ஒரேயொரு அங்கத்துவப் பறவையாகும்.  
இப்பறவைகள் 11&nbsp;செ.மீ நீளமும், 5.7 கிராம் நிறையும் உடையன. இவற்றுக்கு நேரான கருப்பு அலகும் மங்கிய பாதங்களும் உள்ளன.
# சாகர் மாவட்டம்

**சாகர் மாவட்டம்** (Sagar District) மத்திய இந்தியாவின் மத்தியப் பிரதேச மாநிலத்தின் ஐம்பத்து ஒன்று மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிட நகரம் **சாகர்** ஆகும். இது சாகர் கோட்டத்தில் புந்தேல்கண்ட் புவியியல் பகுதியில் அமைந்துள்ளது. இம்மாவட்டத்தின் மக்கள் தொகையில் இந்து, இசுலாமியர்களுக்கு அடுத்து சமண சமய மக்கள் தொகை 62,992 (2.65%) ஆகவுள்ளது. இம்மாவட்டத்தில் பண்டைய ஏரண் நகரத்தின் தொல்லியல் களம் உள்ளது
# சாகர் மாவட்டம்

## மாவட்ட அமைவிடம்

சாகர் மாவட்டத்தின் வடக்கில் உத்தரப் பிரதேசத்தின் லலித்பூர் மாவட்டம்,
வடகிழக்கில் சத்தர்பூர் மாவட்டம், கிழக்கில் தமோ மாவட்டம், தெற்கில் நர்சிங்பூர் மாவட்டம், தென்மேற்கில் ராய்சென் மாவட்டம், மேற்கில் விதிஷா மாவட்டம், வடமேற்கில் அசோக்நகர் மாவட்டம் எல்லைகளாக அமைந்துள்ளது.
# சாகர் மாவட்டம்

## நிலவியல்

விந்திய மலைத்தொடரில் அமைந்துள்ள சாகர் மாவட்டத்தில் சுனார் ஆறு, தாசன் ஆறு, பியாஸ் ஆறு, வீணா ஆறுகள் பாய்கிறது. இவ்வனைத்து ஆறுகளும் கங்கை ஆற்றில் கலக்கிறது. இம்மாவட்டத்தின் வடக்கில் தேக்கு மரக்காடுகள் உள்ளது.
# சாகர் மாவட்டம்

## மக்கள் தொகையியல்

2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 2,378,458 ஆக உள்ளது. கிராமப்புறங்களில் 70.20% மக்களும்; நகரப்புறங்களில் 29.80% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 17.63% ஆக உயர்ந்துள்ளது. மக்கள் தொகையில் 1,256,257 ஆண்களும் மற்றும் 1,122,201 பெண்களும் உள்ளனர். பாலின விகிதம் ஆயிரம் ஆண்களுக்கு 893 பெண்கள் வீதம் உள்ளனர். 10,252 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 232 மக்கள் வாழ்கின்றனர். இம்மாவட்டத்தின் சராசரி படிப்பறிவு 76.46% ஆகவும், ஆண்களின் படிப்பறிவு 84.85% ஆகவும், பெண்களின் படிப்பறிவு 67.02% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 356,903 ஆக உள்ளது.
# சாகர் மாவட்டம்

## மக்கள் தொகையியல்

### சமயம்

இம்மாவட்டத்தில் இந்து சமயத்தவரின் மக்கள் தொகை 2,198,297 (92.43 %) ஆகவும், இசுலாமிய சமய மக்கள் தொகை 103,480 (4.35 %) ஆகவும், கிறித்தவ, சீக்கிய, பௌத்த சமய மக்கள் தொகை கணிசமாக உள்ளது.
# சாகர் மாவட்டம்

## மக்கள் தொகையியல்

### மொழிகள்

மத்தியப் பிரதேச மாநிலத்தின் ஆட்சி மொழியான இந்தி மொழியுடன், உருது மற்றும் வட்டார மொழிகளும் இம்மாவட்டத்தில் பேசப்படுகிறது.
# சாகர் மாவட்டம்

## இதனையும் காண்க

- ஏரண், பண்டைய நகரம்
- மத்தியப் பிரதேச மாவட்டப் பட்டியல்
# செம்பழுப்பு பகட்டுக்கார ஓசனிச்சிட்டு

**செம்பழுப்பு பகட்டுக்கார ஓசனிச்சிட்டு** (*rufous-crested coquette*, *Lophornis delattrei*) என்பது ஓர் ஓசனிச்சிட்டு இனப்பறவையாகும்.  
இது பொலிவியா, கொலொம்பியா, எக்குவடோர், பனாமா, பெரு ஆகிய இடங்களில் காணப்படுகின்றது. இதன் வாழிடங்களாக வெப்ப வலய அல்லது வெப்ப ஈரலிப்பான தாழ்நிலக் காடுகள், வெப்ப வலய அல்லது வெப்ப ஈரலிப்பான மலைப்பகுதிகள், பெரும் காடுகளாக இருந்த இடங்கள் என்பன காணப்படுகின்றன.
# சிங்கனமலை

**சிங்கனமலை** *(Singanamala)* என்பது இந்தியாவின் ஆந்திரப் பிரதேச மாநிலத்திலுள்ள அனந்தபூர் மாவட்டத்தில் இருக்கும் ஒரு கிராமம் மற்றும் மண்டலம் ஆகும்.
# சிங்கனமலை

## புவியியல் அமைப்பு

14.8000° வடக்கு 77.7167° கிழக்கு என்ற அடையாள ஆள்கூறுகளில் சிங்கன்மலை கிராமம் பரவியுள்ளது. மேலும் கடல்மட்டத்தில் இருந்து சராசரியாக் 287 மீட்டர்கள் உயரத்தில் இந்நகரம் உள்ளது.
# சிங்கனமலை

## அரசியல்

தற்போதைய சட்டப்பேரவை உறுப்பினராக தெலுங்கு தேசம் கட்சியைச் சேர்ந்த யாமினி பாலா பணிபுரிகிறார், இ.தொ.உ.காங்கிரசு கட்சியைச் சேர்ந்த அல்லூரு சாம்பசிவ ரெட்டி எதிர்கட்சி தலைவராக இருக்கிறார்.
# சத்னா மாவட்டம்

**சத்னா மாவட்டம்**, மத்திய இந்தியாவின் மத்தியப் பிரதேச மாநிலத்தின் ஐம்பத்து ஒன்று மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிட நகரம் சத்னா ஆகும். இது ரேவா கோட்டத்தில் அமைந்துள்ளது.
சத்னா மாவட்டம் 900 சதுர மைல் காட்டுப் பரப்பு கொண்டது. உடையது.
# சத்னா மாவட்டம்

### இதிகாச வரலாறு

மத்தியப் பிரதேச மாநில பந்தல்கண்ட் பகுதியில் சத்னா மாவட்டத்தில் அமைந்த சிறு நகரம் சித்திரகூடம் ஆகும். இராமாயணம் இதிகாசத்தில் குறிப்பிடப்படும் சித்திரகூடம் ஒரு அடர்ந்த காட்டுப் பகுதியாக இருந்தது. இராமன் பதினான்கு காடுறை வாழ்வின் போது சீதை மற்றும் இலக்குவன் உடன் சித்திரகூட காட்டுப் பகுதியில் 11 ஆண்டு ஆறு மாதங்கள் கழித்தனர்.
அத்ரி, அனுசுயா, மார்கண்டேயர், போன்ற முனிவர்கள் சித்திரகூட காட்டில் தவமியற்றியதாக இராமாயணம் குறிப்பிடுகிறது.
# சத்னா மாவட்டம்

### பிரித்தானிய இந்தியாவின் ஆட்சியில்

பிரித்தானிய இந்தியாவின் ஆட்சியின் போது சத்னா மாவட்டத்தின் நாகோட் தாலுகாவின் பகுதிகள் நாகோட் சமஸ்தானத்தின் ஆட்சியில் இருந்தது.
# சத்னா மாவட்டம்

## மாவட்ட நிர்வாகம்

சத்னா மாவட்டம் சத்னா, நாகோட், மைகார், ராம்பூர், பகேலான், அமர்பட்டினம், மஜ்காவான், ராம்நகர், உஞ்சேரா,
கோடார், வீர்சிங்பூர் என பத்து வருவாய் வட்டங்களைக் கொண்டது.
சத்னா மாவட்டத்தில் 2125 கிராமங்களும், 704 பஞ்சாயத்து கிராமங்களும் உள்ளது.
# சத்னா மாவட்டம்

## பொருளாதாரம்

இந்தியாவில் பொருளாதாரத்தில் மிகவும் பின் தங்கிய 250 இந்திய மாவட்டங்களில் ஒன்றாக சத்னா மாவட்டம், இந்திய அரசின் பஞ்சாயத்து ராஜ் அமைச்சகத்தால் 2006-ஆம் ஆண்டில் அறிவிக்கப்பட்டது.  
இதனால் இம்மாவட்டத்தின் ஊரக வளர்ச்சி திட்டங்களுக்கும் இந்திய அரசின் நிதி உதவி இம்மாவட்டத்திற்கு ஆண்டு தோறும் வழங்கப்படுகிறது.
# சத்னா மாவட்டம்

## மக்கள் தொகையியல்

2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 2,228,935 2,228,935 ஆக உள்ளது. கிராமப்புறங்களில் 78.72% மக்களும்; நகரப்புறங்களில் 21.28% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 19.19% ஆக உயர்ந்துள்ளது. மக்கள் தொகையில் 1,157,495 ஆண்களும் மற்றும் 1,071,440 பெண்களும் உள்ளனர். பாலின விகிதம் ஆயிரம் ஆண்களுக்கு 926 926 பெண்கள் வீதம் உள்ளனர். 7,502 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 297 மக்கள் வாழ்கின்றனர். இம்மாவட்டத்தின் சராசரி படிப்பறிவு
72.26% ஆகவும், ஆண்களின் படிப்பறிவு 81.37 % ஆகவும், பெண்களின் படிப்பறிவு 62.45 % ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 330,661 ஆக உள்ளது.
# சத்னா மாவட்டம்

## மக்கள் தொகையியல்

### சமயம்

இம்மாவட்டத்தில் இந்து சமயத்தவரின் மக்கள் தொகை 2,158,623 (96.85 %) ஆகவும், இசுலாமிய சமய மக்கள் தொகை 59,471 (2.67 %) ஆகவும், கிறித்தவ, சீக்கிய, சமண, பௌத்த சமய மக்கள் தொகை கணிசமாக உள்ளது.
# சத்னா மாவட்டம்

## மக்கள் தொகையியல்

### மொழிகள்

மத்தியப் பிரதேச மாநிலத்தின் ஆட்சி மொழியான இந்தி மொழியுடன், உருது மற்றும் வட்டார பழங்குடியின மொழிகளும் இம்மாவட்டத்தில் பேசப்படுகிறது.
# சத்னா மாவட்டம்

## இதனையும் காண்க

- நாகோட் சமஸ்தானம்
- மத்தியப் பிரதேச மாவட்டப் பட்டியல்
# மேற்கத்திய நாகரிகம்

**மேற்கத்தியப் பண்பாடுகள்** (*western culture*) அல்லது **மேற்கத்திய நாகரிகம்** , சுருங்க **மேற்கு** ஐரோப்பா (மேற்கத்திய கிறித்தவ நாடுகள் மட்டும், கிரீசும் சைப்பிரசும்), அமெரிக்காக்கள், ஆத்திரேலியா, நியூசிலாந்து, தென்னாப்பிரிக்கா (சில பகுதிகள்) மற்றும் பிலிப்பீன்சு ஆகிய நாடுகளில் பயிலும் பண்பாடுகளையும் நாகரிகத்தையும் குறிக்கும்.  
**மேற்குமயமாக்கம்** என்பது ஒரு நாட்டின் பண்பாடு மேற்கத்தியப் பண்பாட்டுக் கூறுகளைத் தழுவித் தன்னை மாற்றிக் கொள்வதாகும்.  
வரலாற்றாளர் ஆர்னால்டு டோய்ன்பீ, கிறித்தவ சமயத்தை பெரும்பான்மையாகப் பின்பற்றும் உலகப் பகுதிகள், மேற்கத்திய பண்பாட்டைக் கடைப் பிடிப்பவை என வரையறுத்திருக்கிறார். இந்த வரையறுப்பின்படி தற்கால ஆப்பிரிக்காவின் சில பகுதிகளும் மேற்கத்தியப் பண்பாட்டைச் சேர்ந்தவையாம். 1950களில் இருந்து பல ஆப்பிரிக்கர்கள் கிறித்தவ சமயத்தைத் தழுவியுள்ளனர். மேற்கத்தியப் பண்பாட்டின் மொழிகளாக ஆங்கிலம், எசுப்பானியம், போர்த்துக்கேயம், பிரான்சியம், இடாய்ச்சு, டச்சு, இத்தாலியம், ஆபிரிகான்சு, டகலோக் ஆகியன உள்ளன.  
மேற்கத்தியப் பண்பாட்டின் அடையாளங்களாக மேற்கத்திய கிறித்தவம், ஐரோப்பியப் பண்பாடு (மிகக் குறிப்பாக கிரேக்க, உரோமை மரபுகள், ஐரோப்பிய மொழிகள், இடாய்ச்சு நிறுவனங்கள், மறுமலர்ச்சிக் காலம், பரோக் பாணி, அறிவொளிக் காலம், இருபதாம் நூற்றாண்டின் நவீனவிய இயக்கங்கள்) உள்ளன. இந்தப் பண்பாட்டை ஐரோப்பா (போர்த்துகல், எசுப்பானியா, பிரான்சு, இத்தாலி, மால்ட்டா, பெல்ஜியம், நெதர்லாந்து, ஜெர்மனி, ஆஸ்திரியா, சுவிட்சர்லாந்து, ஐசுலாந்து, ஐக்கிய இராச்சியம், அயர்லாந்து, நோர்வே, சுவீடன், டென்மார்க், பின்லாந்து, லிதுவேனியா, லாத்வியா, எசுத்தோனியா, போலந்து, செக் குடியரசு, சிலோவாக்கியா, சுலோவீனியா, அங்கேரி, குரோவாசியா, கிரேக்கம் (நாடு), சைப்பிரசு ஆகியவை); அமெரிக்காக்கள் (கனடா, அமெரிக்க ஐக்கிய நாடு, மெக்சிக்கோ, சிலி, கோஸ்ட்டா ரிக்கா, அர்கெந்தீனா, உருகுவை, பிரேசில், வெனிசுவேலா, கொலொம்பியா, பெரு, எக்குவடோர், பொலிவியா, பெலீசு, குவாத்தமாலா, ஹொண்டுராஸ், பனாமா, எல் சால்வடோர், கியூபா, டொமினிக்கன் குடியரசு ஆகியவை) ; ஆத்திரேலியா, நியூசிலாந்து, தென்னாப்பிரிக்கா மற்றும் பிலிப்பீன்சு ஆகிய நாடுகளில் காணலாம். இந்நாடுகள் அனைத்தும் சேர்ந்த சமூகத் தொகுப்பு, 'மேற்கத்திய சமூகம்' எனக் குறிப்பிடப்படுகிது. ஆசியாவில் மிகவும் மேற்குமயமாக்கப்பட்ட நாடாக இசுரேல் விளங்குகின்றது.
# புட்லூர்

**புட்லூர்** *(Putlur)* என்பது இந்தியாவின் ஆந்திரப் பிரதேச மாநிலத்திலுள்ள அனந்தபூர் மாவட்டத்தில் இருக்கும் ஒரு கிராமம் மற்றும் மண்டலம் ஆகும். இக்கிராமம் புட்லூரு என்றும் அழைக்கப்படுகிறது.
# புட்லூர்

## புவியியல் அமைப்பு

14.8167° வடக்கு 77.9667° கிழக்கு என்ற அடையாள ஆள்கூறுகளில் சிங்கன்மலை கிராமம் பரவியுள்ளது. மேலும் கடல்மட்டத்தில் இருந்து சராசரியாக் 246 மீட்டர்கள் உயரத்தில் இந்நகரம் உள்ளது.
# புட்லூர்

## மக்கள் தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி புட்லூர் கிராமத்தில் 7997 குடும்பங்களைச் சேர்ந்த 36,814 பேர் வாழ்ந்தனர். ஆகும். மொத்த மக்கள் தொகையில் 18,756 பேர் ஆண்கள் மற்றும் 18,058 பேர் பெண்கள் ஆவர். 4780 பேர் ஆறு வயதுக்கு உட்பட்டவர்களாக இருந்தனர். அவர்களில் 2366 பேர் சிறுவர்கள் மற்றும் 2414 பேர் சிறுமிகள் ஆவர். கல்வியறிவு பெற்றவர்கள் மொத்தமாக 17,456 பேர் இங்கு வாழ்ந்தனர். :
# முலைக்காம்புத்தோல்

உடற்கூற்றியலில், பொதுவாக உடலில் சுற்றியுள்ள இழையங்களை விட மாறுபட்ட இழையவகையைக் கொண்டுள்ள சிறிய வட்டமான பகுதி **அரியோலா** (*areola*, அல்லது ) என இலத்தீன் மொழிச்சொல்லில் குறிப்பிடப்படுகின்றது. பெரும்பாலும் மனிதக் கொங்கையில் முலைக்காம்பைச் சுற்றியுள்ள கருநிற வளையப் பகுதியைக் குறிப்பிட பயன்படுத்தப்படுகின்து. முலைக்காம்பை சூழ்ந்துள்ள தோல்பகுதி என்பதால் இதனைத் தமிழில் **முலைக்காம்புத் தோல்** எனக் குறிப்பிடலாம்.
# முலைக்காம்பு

**முலைக்காம்பு** (*Nipple*) பெண்ணினப் பாலூட்டிகளின் முலைகள் அல்லது பால்மடிகளில் முலைப்பாலை தன் சேய்களுக்கு வழங்க அமைந்துள்ள கட்டமைப்பு ஆகும். மனிதரல்லாத இனங்களில் இது பெரும்பாலும் **மடிக்காம்பு** (*teat*) எனப்படுகின்றது. மருத்துவத்தில் இது **பாப்பில்லா** எனப்படுகின்றது. ஆங்கிலச் சொல்லான நிப்பிள் குழந்தைகளுக்கு புட்டிப்பால் கொடுக்கப்படும்போது பொருத்தப்படும் இரப்பர் உறிஞ்சிகளுக்கும் பயன்படுத்தப்படுகின்றது. மனிதர்களின் ஆண்,பெண் இருபாலருக்கும் முலைக்காம்புகள் உள்ளன. பல பண்பாடுகளில் பெண் முலைக்காம்புகள் பாலின வேட்கைத் தூண்டுதல்களாக பார்க்கப்படுகின்றன. எனவே பொதுவிடங்களில் முலைக்காம்புகளை வெளியே தெரியுமாறு உடையணிதல் தடை செய்யப்பட்டுள்ளது; சிலவற்றில் அநாகரிகமாக கருதப்படுகின்றது.
# முலைக்காம்பு

## மேற்சான்றுகள்

### பொது நூல் பட்டியல்

-
-
-
-
-
-
# ஓ. ஏ. கே. தேவர்

**ஓ. ஏ. கே. தேவர்** எனப்படும் **ஒத்தப்பட்டி ஐயத் தேவர் மகன் கருப்புத் தேவர்** (இறப்பு: 1973) என்பவர் ஒரு தமிழ்த் திரைப்பட நடிகராவார். இவர் மதுரை மாவட்டம், உசிலம்பட்டி அருகில் உள்ள ஒத்தப்பட்டி கிராமத்தைச் சேர்ந்தவர்.
# ஓ. ஏ. கே. தேவர்

## வாழ்க்கை

இவரின் பள்ளிப்படிப்பு முடிந்தது 17வயதில் இராணுவத்தில் தந்தையின் வற்புறுத்தலால் இணைந்தார், நான்கு ஆண்டுகள் ராணுவச் சேவையை முடிந்திருந்த நிலையில் தந்தையார் இறப்புக்கு ஊருக்கு வந்தவர் மீண்டும் வேலைக்குப் போகவில்லை. இவரின் மனைவி நடிகை ஜெமினி செல்லம் இவர் உத்தமபுத்திரன் உட்பட 25 க்கும் மேற்பட்ட படங்களில் நடித்துள்ளார். இவர்களின் மகன் நடிகர் ஓ.ஏ.கே. சுந்தர் ஆவார்.
# ஓ. ஏ. கே. தேவர்

## நாடக வாழ்க்கை

இவருக்கு இருந்த நடிப்பாசையின் காரணமாக ‘சக்தி நாடக சபா'வில் இணைந்தார். இந்த சக்தி நாடக சபாவில்தான் பின்னாளில் திரையில் பிரபலமான சிவாஜி கணேசன், எம். என். நம்பியார், எஸ். வி. சுப்பையா, கவிஞர் பட்டுக்கோட்டை கல்யாணசுந்தரம் ஆகியோர் நடிகர்களாக இருந்தனர். பட்டுக்கோட்டை கல்யாணசுந்தரம் ஒ.ஏ.கே. தேவரின் நெருங்கிய நண்பரானார்.
# ஓ. ஏ. கே. தேவர்

## திரையுலகத்தில்

சக்தி நாடக சபாவின் நாடகங்கள் ஒவ்வொன்றாகத் திரைப்படமானதும், அதன் நடிகர்கள் சினிமாவில் நுழைய ஆரம்பித்தனர். ஆனால் கருப்ப தேவர்க்கு வாய்ப்புகள் கிடைக்கவில்லை. வாய்ப்பு தேடி சென்னை சென்றவர் என்.எஸ். கிருஷ்ணனைச் சந்திக்கும் வாய்ப்பு கிட்டியது. தேவரின் வாட்டசாட்டமான உடல்வாகையும் தமிழ் உச்சரிப்பையும் கண்ட கலைவாணர், அவரை சேலம் மார்டன் தியேட்டர்ஸ் ஸ்டுடியோவில் மாதம் 10 ரூபாய் சம்பளத்துக்கு கம்பெனி நடிகராகச் சேர்த்துவிட்டார். அங்கே துணை நடிகராக இருந்தவருக்கு உருப்படியான வேடங்கள் எதுவும் அமையாததால் மார்டன் தியேட்டரை விட்டு விலகி, மீண்டும் சென்னை வந்தார்.
அங்கே தேவருக்கு கலைவாணர், படத்தொகுப்பாளர் ஆர்.எஸ். மணி தயாரித்து இயக்கிய ‘மாமன் மகள்’(1950) படத்தில் நடிக்கும் வாய்ப்பை பெற்றுக் கொடுத்தார். அப்படத்தில் வீராசாமி என்ற அடியாளாக நடித்தார்.
கலைவாணரின் பரிந்துரையின் காரணமாக ‘மதுரை வீரன்’ படத்தில் திருமலை நாயக்கர் மன்னன் வேடம் தேவருக்கு கிடைத்தது. மதுரை வீரனின் பெரிய வெற்றி தேவரைப் பிரபலப்படுத்தியது.
# ஓ. ஏ. கே. தேவர்

## மீண்டும் நாடகங்களில்

சிவாஜி கணேசனின் சிவாஜி மன்றம் நடத்திவந்த புகழ்பெற்ற நாடகங்களான வீரசிவாஜி, வீரபாண்டிய கட்டப்பொம்மன் போன்ற நாடகங்களில் சிவாஜி கணேசனுக்கு இணையான கதாபாத்திரங்களில் ஓ.ஏ.கே. தேவர் நடித்துவந்தார், இந்திலையில் எதிர்பாராமல் சிவாஜியுடன் ஏற்பட்ட கருத்து முரண்பாட்டால் சிவாஜி நாடக மன்றத்திலிருந்து பிரிந்து ‘தேவர் நாடக மன்ற’த்தை தொடங்கினார் தனது நாடக மன்றம்மூலம் ‘வீரபாண்டிய கட்டபொம்மன்’, ‘அன்பு வழி’ ‘சந்தனச் சிலை’ ‘காட்டு வழி’ போன்ற பல புகழ்பெற்ற நாடகங்களை நடத்திவந்தார். இக்காலகட்டத்தில் இளையராஜா சென்னையில் தனது சகோதரர்களுடன் தங்கி, திரைப்படங்களில் இசையமைக்க வாய்ப்புத் தேடிக்கொண்டிருந்தார் இந்த நேரத்தில் ஓ.ஏ.கே. தேவர் தனது நாடக மன்றத்தின் புதிய நாடகமான மாசற்ற மனத்தை திருச்சியில் அரங்கேற்ற முடிவு செய்து அதற்கான ஏற்பாடுகளைச் செய்துகொண்டிருந்தார், அப்போது அந்த நாடகத்துக்கு இசை அமைக்க தேவரிடம் தேவர் நாடக மன்றத்தில் இருந்த சங்கிலி முருகன் ராசய்யாவை அறிமுகப்படுத்தினார் பாவலர் சகோதர்களின் இசையை பொதுவுடமை மேடைகளில் கேட்டிருந்த தேவர் வாய்ப்பளித்தார். பாவலர் சகோதரர்களின் இசையுடன் அரங்கேறிய அந்த நாடகத்தின் பாடல்கள் பாராட்டுப் பெற்றன. தேவரின் இந்த நாடகத்தில்தான் தேங்காய் சீனிவாசன், சுருளிராஜன், கவுண்டமணி ஆகியோர் நடித்து பிற்காலத்தில் மிகவும் பிரபலமான நடிகர்களாகவும் ஆனார்கள்.  
மார்டன் தியேட்டரில் பணியாற்றும்போதே மு. கருணாநிதி உடன் தோழமை கொண்டிருந்தார் கலைஞர் கதை, வசனம் எழுதி வெற்றிபெற்ற ‘குறவஞ்சி’, ‘பூம்புகார்’ உள்ளிட்ட பெரும்பாலான படங்களில் ஓ.ஏ.கே. தேவர் நடித்தார். 1972 ல் தனது 48-வது வயதில் மறைந்த ஓ.ஏ.கே. தேவர், கடைசி வரை திமுகவின் மேடைகளில் பிரச்சார நட்சத்திரமாகவும் விளங்கினார். தேவர் கடைசியாக நடித்த படங்கள் ‘வாழையடி வாழை’, ‘சிசுபாலன்’. அவரது நடிப்பில் கடைசியாக வெளியான படம் ‘பாக்தாத் பேரழகி ஆகும்.
# ஓ. ஏ. கே. தேவர்

## நடித்த திரைப்படங்களின் பட்டியல்

1. ராஜா தேசிங்கு (1960)
1. மரகதம்
1. புதிய பறவை
1. அன்புக்கரங்கள்
1. தலைவன்
1. ராமன் தேடிய சீதை
1. மகேஸ்வரி
1. மகாதேவி
1. உத்தம புத்திரன்
1. மாங்கல்ய பாக்கியம்
1. உழவுக்கும் தொழிலுக்கும் வந்தனை செய்வோம்
1. குறவஞ்சி
1. தந்தைக்குப்பின் தமையன்
1. கப்பலோட்டிய தமிழன்
1. வீரபாண்டிய கட்டபொம்மன்
1. படித்தால் மட்டும் போதுமா
1. தங்கச் சுரங்கம்
1. அன்னை இல்லம்
1. திருவிளையாடல்
1. கல்யாணியின் கணவன்
1. சியாமளா
1. ராஜா ராணி
1. எங்க மாமா
1. எதிரொலி
1. சொர்க்கம்
1. எங்க பாப்பா
1. பறக்கும் பாவை
1. காத்தவராயன்
1. நான்
1. மூன்றெழுத்து
1. நீயும் நானும்
1. குங்குமம்
1. பாக்தாத் பேரழகி
1. கர்ணன்
1.
# மார்பகத்தொய்வு

பெண் **முலைத் தொய்வு** (*ptosis*) அல்லது **மார்கத் தொய்வு** என்பது இயற்கையாக முதுமையடைவதால் ஏற்படும் நிகழ்வாகும். ஒரு பெண்ணின் மார்பகம் எத்தனை விரைவாக தொய்வடைகின்றது என்பதும் தொய்வின் அளவும் பலகாரணிகளைச் சார்ந்துள்ளது. புகை பிடித்தல், கருத்தரிப்பு எண்ணிக்கை, ஈர்ப்பு விசை, உயர் உடல் நிறை குறியீட்டெண், பெரிய மார்புக்கச்சை அளவு, குறிப்பிடத்தக்க எடை கூடல் அல்லது இழப்பு ஆகியன முலைத்தொய்வை பாதிக்கக்கூடியவை.
மாதவிடாய் நின்ற பெண்களுக்கு அவர்களது தோலின் நெகிழ்வு குறைவதால் கூடுதல் தொய்வு ஏற்படும். பல பெண்களும் மருத்துவர்களும் தாய்ப்பாலூட்டுவதால் தொய்வு ஏற்படுவதாக தவறாக எண்ணுகின்றனர். தவிரவும் மார்புக்கச்சை அணிவதால் தொய்வு ஏற்படுவதைத் தடுக்கலாம் உனவும் தவறான கருத்து நிலவுகின்றது.  
வடிவமைப்பறுவையாளர்கள் முலைத்தொய்வின் தீவிரத்தை முலையடி மடிப்பிலிருந்து முலைக்காம்புள்ள இடத்தைப் பொறுத்து வகைப்படுத்துகின்றனர். மிகவும் மோசமான நிலையில் முலைக்காம்புகள் மடிப்பிற்குக் கீழே தரையை நோக்கி இருக்கும்.
# மார்பகத்தொய்வு

## கூடுதல் தகவல்களுக்கு

- Soutien-gorge de sport, in Thierry Adam, Gynécologie du sport. Springer 2012, pp 305–309
- Facteurs de l’évolution morphologique du sein après arrêt du port du soutien-gorge : étude ouverte préliminaire longitudinale chez 50 volontaires. Olivier Roussel; Jean-Denis Rouillon; Université de Franche-Comté. Faculté de médecine et de pharmacie. Thèse d’exercice : Médecine : Besançon : 2009.
# கே. டி. ருக்மணி

**கே. டி. ருக்மணி** (*K. T. Rukmani*) தமிழ்த் திரைப்பட உலகின் முதல் அதிரடி நாயகியாவார்.
# கே. டி. ருக்மணி

## ஊமைப்படங்களில்

ஊமைப் படங்கள் உருவாகத் தொடங்கியிருந்த காலகட்டத்தில் ருக்மணி ‘பேயும் பெண்மணியும்’. என்ற ஊமைப்படத்தில் அறிமுகமானார். இந்த படத்தின் இயக்குநர் ஆர். பிரகாசம் ஆவார். பின்னர் இம்பீரியல் ஸ்டுடியோவின் பாமா விஜயம், ராஜா சாண்டோ இயக்கிய விப்ரநாராயணா, சி.வி. ராமனின் இயக்கத்தில் விஷ்ணு லீலா போன்ற ஊமைப்படங்களிலும் ருக்மணி நடித்தார்.
# கே. டி. ருக்மணி

## முதல் அதிரடி நாயகி

அமர்நாத் இயக்கிய தமிழின் முதல் முழு நீள அதிரடித் திரைப்படமான மின்னல் கொடி படத்தில் கதாநாயகியாக நடித்தார். படப்பிடிப்பின்போது குதிரைச் சவாரி செய்யும்போது கீழே விழுந்து பலத்த அடிபட்டு, மாதக் கணக்கில் படுத்த படுக்கையில் கிடந்து, உடல் தேறியபின். ‘மின்னல் கொடி’ முடித்துக் கொடுத்தார். இப்படத்தைத் தொடர்ந்து அதிரடிக் கதாநாயகி வாய்ப்புகள் அவரைத் தேடிவந்தன. கே. டி. ருக்மணி தமிழ் சினிமாவின் முதல் அதிரடிக் கதாநாயகி என்ற புகழைப் பெற்றார்.
# கே. டி. ருக்மணி

## நடித்த படங்கள்

கே. டி. ருக்மணி நடித்த படங்கள்
- பாரிஜாத புஷ்பஹாரம் (1932)
- தூக்குத் தூக்கி (1935)
- மனோகரா (1936)
- மின்னல் கொடி (1937)
- பரமசூரமோகினி (1937)
- சாமுண்டீஸ்வரி (1937)
- பாக்கியலீலா (1938)
- பக்தா குமரன் (1939)
- வீர்ரமணி (1939)
- ஜெயக்கொடி (1940)
- திருமங்கை ஆழ்வார் (1940)
- பொன்னருவி (1947)
# கணேசு தேவி

**கணேசு தேவி** (Ganesh N. Devy சூலை 1, 1950) என்பவர் வடோதரா, மகாராசா சாயாசிராவ் பல்கலைக் கழகத்தில் ஆங்கிலப் பேராசிரியராக இருந்தவர். பாசா என்னும் ஆய்வு நிறுவனத்தைத் தொடங்கியவர். மலைவாழ் பழங்குடிமக்கள் பற்றியும் மொழிகள் இலக்கியம் குறித்தும் ஆய்வு நுல்கள் எழுதியுள்ளார்.
# கணேசு தேவி

## வாழ்க்கைக் குறிப்பு

மராட்டிய மாநிலம் புனேயில் போர் என்னும் ஊரில் பிறந்த கணேசு தேவி, கோலாப்பூர் சிவாசி பல்கலைக்கழகத்தில் படித்துப் பட்டம்
பெற்றார்.
# கணேசு தேவி

## பாசா( BHASHA) ஆய்வு மற்றும் பதிப்பு மையம்

மலை வாழ் பழங்குடிகளின் மொழி, நாகரிகம், பண்பாடு, பொருளியல் நிலைகள் பற்றிய ஆராய்ச்சிகள் செய்யும் நோக்கத்தோடு தாம் வேலை செய்துகொண்டிருந்த பேராசிரியர் பதவியைத் துறந்தார்.
பாசா ஆய்வு மற்றும் பதிப்பு நிறுவனம் என்னும் பெயரில் ஓர் அமைப்பைக் கணேசு தேவி தோற்றுவித்தார் அது குசராத்து மாநிலத்தில் வடோதராவில் உள்ளது. இந்நிறுவனம் பழங்குடி மக்களின் மேம்பாட்டிற்காகவும் வளர்ச்சிக்காகவும் தொடங்கப்பட்டது. பழங்குடி மக்களின் நாகரிகம், பண்பாடு ஆகியவற்றைப் பாதுகாக்க அருங்காட்சியகம், பள்ளிக்கூடம் ஆகியவற்றை இவ்வமைப்பு நடத்தி வருகிறது. கருத்தரங்குகளும் விழிப்புணர்வு நிகழ்ச்சிகளும் நடைபெறுகின்றன. ஆராய்ச்சியாளர்கள் இங்கு தங்குகிறார்கள். நூலகமும் இயங்கி வருகிறது.
# கணேசு தேவி

## பிற பொறுப்புகள்

2002 ஆம் ஆண்டு முதல் திருபாய் அம்பானி செய்தி மற்றும் தகவல் தொழில் நுட்ப நிலையத்தில் பேராசிரியராக இருந்தார். லீட்சு பல்கலைக் கழகம் யேல் பல்கலைக் கழகம் ஆகியவற்றில் மதிப்புறு ஆசிரியராக இருந்தார். 2010 இல் இந்திய நாட்டு மக்கள் மொழிகளை அளவீடு செய்யும் பணியில் இறங்கினார். உயிர்ப்புடன் இருக்கும் 780 மொழிகளை ஆய்வுக்கு உட்படுத்தியும் ஆவணப் படுத்தியும் பி. எல். எஸ். ஐ. அமைப்பு பணி ஆற்றிவருகிறது. குசராத்தில் தேசுகத் என்னும் ஊரில் மலைவாழ் பழங்குடிகள் பயிற்சிக் கழகத்தைத் தொடங்கினார்.
# கணேசு தேவி

## விருதுகள்

- ஆப்டர் ஆம்னிசியா என்னும் கணேசு தேவியின் படைப்புக்காக சாகித்திய அகாதமி விருது 1993 இல் இவருக்கு வழங்கப்பட்டது.
- 2014 இல் பத்மசிறி விருது மற்றும் சார்க் எழுத்தாளர்கள் பவுண்டேசன் விருது, பிரின்ஸ் கிளாஸ் விருது இவருக்குக் கிடைத்தன.
- வனபிரச்த் என்னும் மராத்தி நூலுக்கு ஆறு விருதுகள் வழங்கப்பட்டன.
- 2011இல் லிங்குவா பாக்ஸ் என்னும் பரிசு இவருக்குக் கிடைத்தது.
# கணேசு தேவி

## சமூக அக்கறை

கன்னட இலக்கிய அறிஞர் ம. ம. கலபுர்கி படுகொலை செய்யப்பட்டதைக் கண்டித்தும், நாட்டில் சகிப்புத்தன்மை குறைந்து
வருவதை எதிர்த்தும் தாம் பெற்ற சாகித்திய அகாதெமி விருதை 2015 அக்தோவர் மாதத்தில் திருப்பிக் கொடுத்தார்.
# டி. டி. குசலகுமாரி

**டி. டி. குசலகுமாரி** (*T. D. Kusalakumari*) எனப்படும் **தஞ்சாவூர் தமயந்தி குசலகுமாரி** (திசம்பர் 6, 1937 - மார்ச் 7, 2019) என்பவர் ஒரு நடனக்கலைஞரும், தமிழ்த் திரைப்பட நடிகையுமாவார். இவர் தமிழ், தெலுங்கு, மலையாளம் ஆகிய மொழிகளில் குழந்தை நட்சத்திரமாக ‘பேபி டி.டி. குசலாம்பாள்’ என்ற பெயரில் சுமார் நூறு படங்களிலும், பின் ஐம்பதுக்கும் அதிகமான படங்களில் நடனமாடி, பிரபலமான நடன நட்சத்திரமாகப் புகழ்பெற்று, டி. டி. குசலகுமாரி என்ற பெயரில் கதாநாயகியாக உயர்ந்தவர்.இவர் திருமணம் செய்து கொள்ளவில்லை.
# டி. டி. குசலகுமாரி

## வாழ்க்கை

குசலகுமாரி தஞ்சையில் பிறந்தவர். இயற்பெயர் குசலாம்பாள். இவரது தாயார் டி. எஸ். தமயந்தியும் ஒரு நடிகை. குசலகுமாரி மூன்று வயதில் பரதநாட்டியம் பயிலத் தொடங்கினார். ஐந்து வயதாக இருக்கும்போது இவரது குடும்பம் சென்னைக்குக் குடியேறியது. சென்னை வித்யோதயா தொடக்கப் பள்ளியில் முதல் வகுப்பு படித்துக் கொண்டிருந்தபோது திரைப்பட வாய்ப்பு வந்து குழந்தை நட்சத்திரமாக அறிமுகமானார். இவர் நடித்த முதல் படம் மகா மாயா. நடிகை டி. ஆர். ராஜகுமாரி குசலகுமாரியின் அத்தை ஆவார். குசலகுமாரி எட்டாம் வகுப்பு படித்துக்கொண்டிருந்தபோது ஜெமினி படநிறுவனம் பிரம்மாண்டமாகத் தயாரித்துக்கொண்டிருந்த சந்திரலேகா படத்தில் நடித்துக்கொண்டிருந்தார் டி.ஆர். ராஜகுமாரி. பள்ளி விடுமுறையில் அந்தப் படத்தின் படப்பிடிப்புக்கு அத்தை ராஜகுமாரியுடன் செல்வார் குசலகுமாரி. சந்திரலேகா செட்டில் குசலகுமாரியைக் கண்ட தயாரிப்பாளர் எஸ். எஸ். வாசன் ஜெமினி பட நிறுவனம் ‘அவ்வையார்’ படத்தைத் தொடங்கியபோது குமாரி அவ்வையாராக நடிக்க குசலகுமாரியைத் தேர்வு செய்தார்.  
பராசக்தி திரைப்படம் குசலகுமாரியைப் புகழடையச் செய்தது. அதனைத் தொடர்ந்து சிவாஜியும் எம்.ஜி.ஆரும் இணைந்து நடித்த ஒரே படமான கூண்டுக்கிளியில் சிவாஜியைத் துரத்தித் துரத்திக் காதலிக்கும் ஏழைப் பெண் ‘சொக்கி’யாக நடித்து ரசிகர்களைக் கவர்ந்தார். கொஞ்சும் சலங்கை படத்தில் இடம்பெற்ற போட்டி நடனத்தில் குமாரி கமலாவுடன் இணைந்து இவர் ஆடிய ஆட்டம் பிரபலமானது.  
குசலகுமாரி ஐம்பதுக்கும் அதிகமான படங்களில் நடனமாடி, பிரபலமான நடன நட்சத்திரமாகப் புகழ்பெற்ற பிறகே கதாநாயகியாக உயர்ந்தார். அதற்கும் முன்பு தமிழ், தெலுங்கு, மலையாளம் ஆகிய மொழிகளில் குழந்தை நட்சத்திரமாக ஏராளமான படங்களில் நடித்தார்.  
கூண்டுக்கிளியைத் தொடந்து கள்வனின் காதலி படத்தில் சிவாஜிக்குத் தங்கையாக நடித்தார் குசலகுமாரி. அடுத்து வெளியான ‘நீதிபதி’ படத்தில் கே. ஆர். ராமசாமியின் தங்கையாக நடித்தார்.  
தெலுங்கில் என். டி. ராமராவ், எஸ். வி. ரங்காராவ் நடித்த ‘ராஜூபேடா’ படத்தில் அறிமுகமான குசலகுமாரியை அங்கே ‘குசலகுமாரிகாரு’ என்று சிறப்பாக ரசிகர்கள் அழைத்தார்கள். அந்தப் படம் பெரும் வெற்றியைப் பெற, தெலுங்கில் பல படங்களில் நடிக்க ஆரம்பித்தார்.  
குசலகுமாரி மலையாளத்தில் பிரேம் நசீருடன் சோடியாக நடித்த ‘சீதா’ 200 நாட்கள் ஓடிய வெற்றிப் படம் ஆகும். அடுத்து இவர் நடித்த ‘மரியக்குட்டி’ குடியரசுத் தலைவர் விருதைப் பெற்றது.
# டி. டி. குசலகுமாரி

## பிற்கால வாழ்க்கை

குசலகுமாரி சென்னை நந்தனத்தில் தனது ஒரே தம்பி டி.டி. சேகருடன் வசித்துவந்தார். குசலகுமாரி தன் அத்தை டி. ஆர். ராஜகுமாரி போலவே திருமணம் செய்து கொள்ளவில்லை. குசலகுமாரிக்கு தமிழக அரசின் சார்பில் மாதந்தோறும் ரூ. 5,000 உதவித் தொகையை அன்றைய முதல்வர் ஜெயலலிதா அறிவித்தார்.
# டி. டி. குசலகுமாரி

## நடித்த சில படங்கள்

- பராசக்தி படத்தின் துவக்கப்பாடலான 'வாழ்க வாழ்கவே… வளமாய் எமது திராவிட நாடு வாழ்க வாழ்க வாழ்கவே' என்ற பாடலுக்கு ஆடினார்.
- ஜெமினி பட நிறுவனத்தின் ‘அவ்வையார்’ படத்தில் குமாரி அவ்வையாராக நடித்தார்.
- சிவாஜியும், எம்.ஜி.ஆரும் இணைந்து நடித்த ஒரே படமான கூண்டுக்கிளியில் சிவாஜியைக் காதலிக்கும் ஏழைப் பெண் ‘சொக்கி’யாக நடித்தார்.
- ‘கள்வனின் காதலி’ படத்தில் சிவாஜிக்குத் தங்கையாக நடித்தார்
- கொஞ்சும் சலங்கை படத்தில் இடம்பெற்ற போட்டி நடனத்தில் குமாரி கமலாவுடன் இணைந்து இவர் ஆடினார்.
- நீதிபதி படத்தில் கே.ஆர். இராமசாமியின் தங்கையாக நடித்தார்.
- தெலுங்கில் என். டி. ராமராவ், இரங்காராவ் நடித்த ‘ராஜூபேடா’ படத்தில் அறிமுகமானார்.
- மலையாளத்தில் பிரேம் நசீருக்கு இணையாக ‘சீதா’ என்ற படத்தில் நடித்துள்ளார். அடுத்து மலையாளத்தில் நடித்த ‘மரியக்குட்டி குடியரசு விருதை வென்றது.
# டி. டி. குசலகுமாரி

## விருதுகள்

கலைமாமணி, கலைச்செல்வம் விருதுகள் பெற்றுள்ளார்.
# டி. டி. குசலகுமாரி

## இறப்பு

குசலகுமாரி வயது மூப்பின் காரணமாக 2019 மார்ச் 7 ஆம் நாள் சென்னையில் காலமானார்.
# புலனுணர்வு ஏற்பி

**புலனுணர்வு ஏற்பி** *( Sensory receptor)* என்பது ஓர் உயிரினத்தின் உட்புற அல்லது வெளிப்புற சூழலின் தூண்டலுக்கு, புலனுணர்ச்சி அமைப்பில் உள்ள ஒர் உணர்ச்சி நரம்பு துலங்கலை வெளிப்படுத்தும் செயலாகும். தூண்டலுக்கு ஏற்ற துலங்கலை வெளிப்படுத்தும் விதமாக, தூண்டல் ஏற்பட்ட அதே செல்லில் அல்லது அதற்கடுத்துள்ள ஒரு செல்லில் தரமான வினைநுட்பத்தை அல்லது செயல்திறலை உருவாக்க புலனுணர்வு ஏற்பி புலனுணர்வு நுண்ணிடைமாற்றம் மூலமாக ஒரு தொடக்கத்தை வழங்குகிறது.
# புலனுணர்வு ஏற்பி

## செயற்பாடுகள்

சுவை மற்றும் மணம் ஆகியனவற்றுடன் தொடர்புடைய புலனுணர்வு ஏற்பிகள், குறிப்பிட்ட சில வேதிப்பொருட்களால் பிணைக்கப்பட்ட ஏற்பி மூலக்கூறுகளைக் கொண்டுள்ளன. மணம் சார்ந்த மூலக்கூறுகளின் மூலக்கூறு அமைப்புடன், இடைவினை நிகழ்த்துகின்ற மோப்ப ஏற்பி நரம்புகளில் உள்ள மணம் ஏற்பிகளை இதற்கு உதாரணமாகக் கூறலாம். இதைப்போலவே சுவைப் புலனுணர்வு நரம்புகளில் உள்ள சுவை மொட்டுகள் உணவில் உள்ள சுவை சார்ந்த வேதிப்பொருட்களுடன் இடைவினை நிகழ்த்த ஒரு செயல்திறலை உருவாக்குகின்றன.  
தொடுவுணர்ச்சி ஏற்பி மற்றும் ஒளி ஏற்பி போன்ற மற்ற புலனுணர்வு ஏற்பிகள் உடலியக்கம் மூலம் இடைவினை நிகழ்த்துகின்றன.
ரோடாப்சின் போன்ற சிறப்புப் புரதங்களைப் பெற்றுள்ள ஒளி ஏற்பி செல்கள் ஒளியால் தூண்டப்படும் உடலியக்க ஆற்றலை மின் அதிர்வு அறிவிப்புக் குறிகளாக மாற்றி இடைவினை நிகழ்த்துகின்றன. சிலவகை தொடுவுணர்ச்சித் தூண்டல்களுக்கு உடல்சவ்வுகள் உள்ளிழுத்து அல்லது சுருங்கி உடனடியாக துலங்கலை வெளிப்படுத்துகின்றன.  
புலனுணர்வு ஏற்பியின் செயல்பாடுகளே ஒரு புலனுணர்ச்சி அமைப்பின் முதலாவது அங்கமாகும்.  
தனிப்பட்ட ஒவ்வொரு வகையான புலனுணர்வு தூண்டலுக்கேற்பவும் புலனுணர்வு ஏற்பிகள் எதிர்வினையாற்றுகின்றன. புலனுணர்வு ஏற்பிகள் உணரும் தூண்டல்களின் அளவிற்கு ஏற்பவே துலங்கல்களின் அளவும் உறுதிப்படுத்தப்படுகின்றன.  
புலனுணர்வைக் கடத்தத் தொடங்குவதன் மூலம் புலனுணர்வு ஏற்பியானது புலனுணர்வு வகைக்கேற்ற துலங்கலை வெளிப்படுத்துகிறது. புலனுணர்வு ஏற்பியின் தொடக்க நிலையிலிருந்து நிகர விலகலை நிறைவேற்றுகிறது. (தூண்டல் துலங்கலுக்கான உத்தேச நிலையுடன் உயிர் இயற்பியல் விளக்கப் படம் பார்க்கவும்).
# சித்தி மாவட்டம்

**சித்தி மாவட்டம்** (Sidhi district) மத்திய இந்தியாவின் மத்தியப் பிரதேச மாநிலத்தின் ஐம்பத்து ஒன்று மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிட நகரம் **சித்தி** ஆகும். இது ரேவா கோட்டத்தில் அமைந்துள்ளது.
# சித்தி மாவட்டம்

## மாவட்ட நிர்வாகம்

ரேவா வருவாய் கோட்டத்தில் உள்ள சித்தி மாவட்டம் கோபத் பனாஸ், சுர்ஹட், ராம்பூர் நய்கின், மஜ்ஜௌளி, குஷ்மி மற்றும் பத்பாரா என ஆறு வருவாய் வட்டங்களைக் கொண்டது.  
சித்தி மாவட்டம் சித்தி, ராம்பூர், குஷ்மி, சிக்வால், மஜ்ஜௌளி என ஐந்து ஊராட்சி ஒன்றியங்களைக் கொண்டது.
# சித்தி மாவட்டம்

## மக்கள் தொகையியல்

2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 1,127,033. ஆக உள்ளது. கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 23.72% ஆக உயர்ந்துள்ளது. இம்மாவட்டத்தின் படிப்பறிவு 67.4% ஆகவும், பெண்களின் படிப்பறிவு 36.0% ஆகவும் உள்ளது.
# சித்தி மாவட்டம்

## மக்கள் தொகையியல்

### மொழிகள்

மத்தியப் பிரதேச மாநிலத்தின் ஆட்சி மொழியான இந்தி மொழியுடன், உருது மற்றும் வட்டார மொழிகளும் இம்மாவட்டத்தில் பேசப்படுகிறது.
# சித்தி மாவட்டம்

## இதனையும் காண்க

- மத்தியப் பிரதேச மாவட்டப் பட்டியல்
# செஹோர் மாவட்டம்

**செஹோர் மாவட்டம்** (Sehore District) மத்திய இந்தியாவின் மத்தியப் பிரதேச மாநிலத்தின் ஐம்பத்து ஒன்று மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிட நகரம் **செஹோர்** ஆகும். இது போபால் கோட்டத்தில் அமைந்துள்ளது.
# செஹோர் மாவட்டம்

## மக்கள் தொகையியல்

2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 1,311,332 ஆக உள்ளது. கிராமப்புறங்களில் 81.05% மக்களும்; நகரப்புறங்களில் 18.95% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 21.54% ஆக உயர்ந்துள்ளது. மக்கள் தொகையில் 683,743 ஆண்களும் மற்றும் 627,589 பெண்களும் உள்ளனர். பாலின விகிதம் ஆயிரம் ஆண்களுக்கு 918 பெண்கள் வீதம் உள்ளனர். 6,578 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 199 மக்கள் வாழ்கின்றனர். இம்மாவட்டத்தின் சராசரி படிப்பறிவு 70.06% ஆகவும், ஆண்களின் படிப்பறிவு 80.83% ஆகவும், பெண்களின் படிப்பறிவு 58.33% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை
197,429 ஆக உள்ளது.
# செஹோர் மாவட்டம்

## மக்கள் தொகையியல்

### சமயம்

இம்மாவட்டத்தில் இந்து சமயத்தவரின் மக்கள் தொகை 1,163,607 (88.73 %) ஆகவும், இசுலாமிய சமய மக்கள் தொகை 137,980 (10.52 %) ஆகவும், கிறித்தவ, சீக்கிய, சமண, பௌத்த சமய மக்கள் தொகை கணிசமாக உள்ளது.
# செஹோர் மாவட்டம்

## மக்கள் தொகையியல்

### மொழிகள்

மத்தியப் பிரதேச மாநிலத்தின் ஆட்சி மொழியான இந்தி மொழியுடன், உருது மற்றும் வட்டார மொழிகளும் இம்மாவட்டத்தில் பேசப்படுகிறது.
# செஹோர் மாவட்டம்

## இதனையும் காண்க

- மத்தியப் பிரதேச மாவட்டப் பட்டியல்
# பெத்தவடுகூர்

**பெத்தவடுகூர்** *(Peddavadugur)* என்பது இந்தியாவின் ஆந்திரப் பிரதேச மாநிலத்திலுள்ள அனந்தபூர் மாவட்டத்தில் இருக்கும் ஒரு கிராமம் ஆகும். இக்கிராமம் பெத்தவடுகூர் மண்டலத்தில் அமைந்துள்ளது.